Document ID: 31994R2510

ΚΑΝΟΝΙΣΜΟΣ (ΕΚ) αριθ. 2510/94 ΤΗΣ ΕΠΙΤΡΟΠΗΣ της 17ης Οκτωβρίου 1994 για την έκδοση πιστοποιητικών εισαγωγής για ορισμένα μεταποιημένα προϊόντα με βάση τα μανιτάρια καταγωγής Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 για μέτρα που εφαρμόζονται κατά την εισαγωγή μανιταριών του είδους Agaricus spp. που υπάγονται στους κωδικούς ΣΟ 0711 90 40, 2003 10 20 και 2003 10 30 (1), όπως τροποποιήθηκε τελευταία από τον κανονισμό (ΕΟΚ) αριθ. 1122/92 (2),
τον κανονισμό (ΕΟΚ) αριθ. 1707/90 της Επιτροπής της 22ας Ιουνίου 1990 για τις λεπτομέρειες εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές μανιταριών καταγωγής τρίτων χωρών (3), όπως τροποποιήθηκε τελευταία από τον κανονισμό (ΕΚ) αριθ. 1901/94 (4), και ιδίως το άρθρο 5 παράγραφος 8,
Εκτιμώντας:
ότι το άρθρο 5 παράγραφος 8 του κανονισμού (ΕΟΚ) αριθ. 1707/90 προβλέπει ότι εφόσον οι ποσότητες για τις οποίες τα πιστοποιητικά ζητήθηκαν υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης των ζητουμένων ποσοτήτων και αναστέλλει την έκδοση πιστοποιητικών για τις περαιτέρω αιτήσεις-
ότι για τα μανιτάρια καταγωγής Κίνας οι ζητηθείσες ποσότητες στις 12 και 13 Οκτωβρίου 1994 υπερβαίνουν τις διαθέσιμες ποσότητες- ότι πρέπει, κατά συνέπεια, να καθορισθεί σε ποιό βαθμό μπορούν να εκδοθούν τα πιστοποιητικά-
ότι οι ποσότητες για τις οποίες έχουν δοθεί πιστοποιητικά φθάνουν τον ετήσιο όγκο που χορηγείται στις χώρες αυτές- ότι πρέπει να ανασταλλεί, κατά συνέπεια, η χορήγηση πιστοποιητικών που μπορούν να επωφεληθούν της απαλλαγής του συμπληρωματικού ποσού που προβλέπεται στο άρθρο 2 του κανονισμού (ΕΟΚ) αριθ. 1796/81-
ότι τα μέτρα αυτά πρέπει να ληφθούν εντός προθεσμίας που ορίζεται στο άρθρο 5 παράγραφος 9 του κανονισμού (ΕΟΚ) αριθ. 1707/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής που ζητήθηκαν βάσει του άρθρου 5 παράγραφος 4 του κανονισμού (ΕΟΚ) αριθ. 1707/90 στις 12 και 13 Οκτωβρίου 1994 για τα μανιτάρια του είδους Agaricus spp. που υπάγονται στους κωδικούς ΣΟ 0711 90 40, 2003 10 20 και 2003 10 30 καταγωγής Κίνας εκδίδονται, με την ένδειξη που αναφέρεται στο άρθρο 7 του κανονισμού (ΕΟΚ) αριθ. 1707/90, μέχρι 40,8 % της ζητηθείσας ποσότητας.
Για τα προϊόντα που αναφέρονται στο πρώτο εδάφιο, η έκδοση των πιστοποιητικών που μπορούν να επωφεληθούν της απαλλαγής του συμπληρωματικού ποσού που προβλέπεται στο άρθρο 2 του κανονισμού (ΕΟΚ) αριθ. 1796/81, αναστέλλεται για τις αιτήσεις που υποβλήθηκαν από τις 14 Οκτωβρίου 1994.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1994.

Labels: 3
17
18